## Naredba o ograničenju prometa na državnoj cesti D2 (Podravska magistrala)

### NN 120/2004 (31.8.2004.), Naredba o ograničenju prometa na državnoj cesti D2 (Podravska magistrala)

# ministarstvo mora, turizma, prometa i razvitka

2211

Na
temelju članka 194. stavka 1. Zakona o sigurnosti prometa na cestama (»Narodne
novine« broj 105/04) ministar mora, turizma, prometa i razvitka, uz suglasnost
ministra unutarnjih poslova donosi

## NAREDBU

### O OGRANIČENJU PROMETA NA DRŽAVNOJ CESTI D2 (PODRAVSKA MAGISTRALA)

 I.

Zabranjuje se promet teretnim
automobilima sa ili bez prikolice čija najveća dopuštena masa prelazi 7,5 tona,
vozilima koja su sama ili s priključnim vozilima dulja od 14 metara (u dalj­njem
tekstu: teretni automobili), na dijelu državne ceste D2 (Podravska magistrala)
na dionici: Varaždin (raskrižje Ulica Pavla Miškine i DC 510) – Koprivnica –
Virovitica – Našice – Osijek (čvor Osijek-zapad).

II.

Zabrana iz točke I. ove Naredbe provodi se od 1.
rujna 2004. godine do 1. lipnja 2005. godine.

III.

Zabrana se odnosi na vozila iz točke I. ove Naredbe
kada u tranzitu koriste dionicu državne ceste D2 iz točke I. ove Naredbe.

»Hrvatske ceste« d.o.o. obvezne su zabranu iz točke
I. ove Naredbe obilježiti odgovarajućim prometnim znakovima i putem medija
obavijestiti javnost.

IV.

Od ograničenja propisanih ovom Naredbom, izuzeta su
sljedeće vozila:

– vozila s prednošću prolaska i vozila pod pratnjom,

– vozila Ministarstva unutarnjih poslova i Oružanih snaga
Republike Hrvatske,

–
vozila za održavanje cesta, elektroenergetskih i sličnih instalacija,

– druga
vozila koja imaju dozvolu.

  V.

Dozvolu
iz točke IV. ove Naredbe izdaje policijska uprava ili policijska postaja na
čijem području vožnja započinje u unutarnjem cestovnom prometu, odnosno, na
ulasku vozila u Republiku Hrvatsku, u međunarodnom cestovnom prometu, samo kada
je s obzirom na vrijeme i okolnosti prijevoz posebno opravdan ili prijeko
potreban iz sigurnosnih razloga ili ako bi radi toga njegova odgoda prouzročila
veću materijalnu štetu.

Dozvola
iz stavka 1. ove točke izdaje se na predlošku koji je tiskan uz ovu Naredbu i
njezin je sastavni dio.

VI.

Ova
Naredba stupa na snagu danom objave u »Narodnim novinama«.

Klasa:
011-01/04-05/72
Urbroj: 530-07-01-04-03
Zagreb, 13. kolovoza 2004.

Ministar
**Božidar Kalmeta**, v. r.

if !supportEmptyParas endif

if !supportEmptyParas endif

                                          ![](dodatni/349618.gif)

                          REPUBLIKA HRVATSKA

         MINISTARSTVO UNUTARNJIH POSLOVA

if !supportEmptyParas endif

 –––––––––––––––––––––––––––––––––––––––––––––––––––––

                   (naziv policijske uprave ili postaje)

if !supportEmptyParas endif

                                  Broj: \_\_\_\_\_\_\_\_\_\_\_

if !supportEmptyParas endif

                  Mjesto i
datum: –––––––––––––––––––––

if !supportEmptyParas endif

Na temelju točke V. Naredbe o
ograničenju prometa na državnoj cesti D2
(Podravska magistrala), (»Narodne novine«, br.
120/04) izdaje se

**DOZVOLA**

Vozilu registarske oznake
\_\_\_\_\_\_\_\_\_\_\_\_\_\_\_\_\_\_\_\_\_ dozvoljava se

prometanje
radi prijevoza \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

na relaciji
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

u vrijeme zabrane prometa.

Ova dozvola važi za dan \_\_\_\_\_\_\_\_\_\_\_\_\_\_ i dan
\_\_\_\_\_\_\_\_\_\_\_\_\_\_ .

if !supportEmptyParas endif

M.P.

if !supportEmptyParas endif

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis
ovlaštene osobe)

if !supportEmptyParas endif

if !supportEmptyParas endif

Naredba, NN 120/2004-2211